CELEX: 62018TN0474
Language: fi
Date: 2018-08-06 00:00:00
Title: Asia T-474/18: Kanne 6.8.2018 – Veit v. EKP

1.10.2018   
            
            
               FI
            
            
               Euroopan unionin virallinen lehti
            
            
               C 352/41
            
         
      Kanne 6.8.2018 – Veit v. EKP
      (Asia T-474/18)
      (2018/C 352/49)
      Oikeudenkäyntikieli: saksa
      
         Asianosaiset
      
      
         Kantaja: Sebastian Veit (Frankfurt am Main, Saksa) (edustaja: asianajaja K. Kujath)
      
         Vastaaja: Euroopan keskuspankki
      
         Vaatimukset
      
      
                  —
               
               
                  vastaajan 3.1.2018 tekemä päätös kantajan luokittelusta 1.1.2018 alkaen kumotaan siltä osin kuin kantaja asetetaan siinä palkka-alueen (salary band) F/G sisällä ainoastaan palkkatasolle 17
               
            
                  —
               
               
                  kumotaan vastaajan 25.5.2018 tekemä päätös, jossa se hylkäsi kantajan vaatimuksen tulla asetetuksi palkkatasolle 83 palkka-alueen (salary band) F/G sisällä 1.1.2018 alkaen
               
            
                  —
               
               
                  vastaaja on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteen tueksi esitetään seuraavat kanneperusteet:
      
                  1.
               
               
                  Yhdenvertaista kohtelua koskevan periaatteen loukkaaminen
                  Ensimmäisessä kanneperusteessa arvostellaan sitä, että vastaaja on ottanut merkityksellisen ammattikokemuksen sisäisten paikan hakijoiden – toisin kuin ulkoisten hakijoiden, jotka ovat saman valintamenettelyn yhteydessä näihin rinnastettavassa tilanteessa – kohdalla ainoastaan rajoitetusti huomioon.
               
            
                  2.
               
               
                  Yleisen huolenpitovelvollisuuden noudattamatta jättäminen
                  Toisessa kanneperusteessa katsotaan, että vastaaja on kohdellut luokittelussa kantajaa omaan henkilöstöönsä kuuluvana henkilönä ilman asiallista perustetta huonommin kuin hakijoita, jotka eivät vielä ole palvelussuhteessa vastaajaan.